SUR OLIVIER DE LA MARCHE. I»5 



après ce, feu messire Guillame île la Marche, jacliz chevalier, père dudit Guillame, à 

 son vivant ait acquis de feu Guillaume de Sercey, escuier, tout le droit et porcion qu'il 

 avoit en ladite terre de Villargeau, lesquelx droit et porcion ledit feu Guillaume vendi 

 audit messire Guillaume de la Marche tomme de franc aleu pour pajait chacun an aux 

 héritiers ou ayans cause de feu messire Ode de Verdun, duquel nous avons cause et à 

 nous appartient, trente Crans, et l'abbaye de Saint Pierre près Chalon seize solz ; et depuis, 

 pour ce que ledit messire Guillame de la Marche avoit fait ledit aequest des deniers du 

 mariaige de ladite Flour, ycelui messire Guillame bailla et transporta auxdiz Guillaume, 

 son fi Iz et à ladite Flour, au proffit de la dite Flour, ledit aequest ; et ces choses ainsi faites, 

 lesdiz Guillame et Flour père et mère desdiz pupielles supplians, soient alez de vie à tres- 

 passement; c'est assavoir ledit Guillame piccà et ladite Flour depuis ung an ença, 

 délaissiez survivans leurs diz povres enfants et héritiers pupielles, orphenins et maindres 

 d'aige, desquelx le plus aigié ne puet avoir oulire xn ou xm ans, et il soit ainsi que par la 

 mort de leur dite mère leur soit advenue et escheue ladite terre de Villargeau et n'ayant 

 gaires autres biens dont ils puissent vivre; néantmoins depuis trois mois circa, par deffault 

 de fyé non congneu, comme vous dites, vous avez mis en nostre main la dite terre de Villar- 

 geau, ensemble les proufiiz et soing d'icelle, et pour ce, se feussent traiz lesdis povres sup- 

 pliants par devers nous, il a environ trois sepmaines, en nous requérant à eulx estre faite 

 main levée de leur dite terre ou à tout le moins joyssement, lequel joissement nous leur 

 octroyasmes jusques au xix e jour de ce présent mois d'aoust; et nous ayent derechief hum- 

 blement supplié que de nostre dite main voulsessions lever et les faire et souffrir joir de leur 

 dite (erre, et sur ce ont exhibez aucunes lettres et tiltres qui par aucuns des gens de nostre 

 conseil ont esté veuz et rapportez à nostre amé et féal chancellier, le seigneur de Courty- 

 vron, qui sur ce a eue délibéracion avec noz autres conseillers; nous, ces choses considé- 

 rées, mesmement oye ladite délibéracion, avons nostre dite main-mise en ladite terre en 

 tant qu'il louche le droit, part et porcion que y ont lesdiz suppliants levée et ostée, et par 

 ces présentes levons et osions au proflit d'iceulx suppliants, et voulons et vous mandons 

 que iceulx vous en faites et laissiez joir et user par la manière que eulx et leurs prédé- 

 cesseurs en joissoyent avant nostre dite mainmise en vous payant toutevoyes chacun an 

 desdiz xxx francs qui demeurent en nostre main par deffault de fyé non fait et des autres 

 choses non acomplies, requises par certain don que l'en dit qui en fut fait par feu nostre 

 très redoublé seigneur et père dont Dieu ait l'âme, à dame Marie d'Ayne, femme de feu 

 messire Guillame, sire de la Marche, qui, se bon lui semble, en fera poursuite à l'encontre 

 de nostre procureur par devant nostre hailly de Chalon ou autres noz juges ordinaires 

 qui, appelez et diz nostre dit procureur et autres qui seront à appeler et oyr, y feront 

 raison et justice par la manière qu'il appartiendra. Si voulons et vous mandons que lesdiz 

 supplians vous faites et sou ffrez joir et user paisiblement de noslre dite main-levée et de 

 leur dite porcion et appartenances d'icelle terre par la manière que dessus, sanz le y 

 empeschier aucunement au contraire, jusques autrement en soit par nous ordonné, car 

 ainsi nous plaist il estre fait. Et ausdiz suppliants l'avons octroyé el octroyons de grâce 

 espécial, se mestier est, par ces présentes, par lesquelles ou copie d'icelles eollaiionnées 



